
FUNDAȚIA INNOCORE

NOTĂ DE FUNDAMENTARE
la propunerea de Hotărâre al Consiliului Director nr.2 cu privire la aprobarea numirii Directorului executiv al Fundației INNOCORE


Preambul:

Fundația are ca scop principal sprijinirea inovării, cercetării, a transferului tehnologic și a antreprenoriatului la nivelul Regiunii Nord-Vest, prin dezvoltarea ecosistemului de inovare și cercetare la nivel regional, susținerea, intermedierea, transferul de cunoaștere și tehnologie destinat IMM-urilor, precum și asigurarea suportului necesar în vederea dezvoltării competențelor IMM-urilor din regiune pentru specializare inteligentă, tranziție industrială și antreprenorială, acestea reprezentând componente esențiale pentru asigurarea unei dezvoltări regionale sustenabile. În plus, scopul fundației este acela de a implementa proiecte/investiții cu valoare adăugată mare în Regiunea de Nord-Vest pentru a susține locuri de muncă cu un nivel de remunerare adecvat al forței de muncă.

Starea de drept:

Statutul Fundației INNOCORE, la care ADR Nord-Vest este unic membru fondator, persoană juridică de drept privat fără scop patrimonial, înscrisă în Registrul asociațiilor și fundațiilor, conform hotărârii civile nr. 13147/2026, prevede la art. 25: 
(1) Consiliul Director se convoacă de către Președinte sau de către o treime din membrii săi.
(2) Președintele poate convoca Consiliul Director și ca urmare a propunerii Directorului executiv.
(3) Convocarea se face cu cel puțin 5 zile înainte de data întrunirii și va conține ziua, ora, locul întrunirii, precum și ordinea de zi, care este propusă de către Președinte sau membrii care convoacă ședința.

Procedura privind organizarea și desfășurarea concursului pentru ocuparea funcției de director executiv al fundației INNOCORE

Starea de fapt:
· Art. 19 din Statutul INNOCORE (3) Consiliul Director asigură realizarea scopului și obiectivelor Fundației, exercitând următoarele atribuții:
j) numește și eliberează din funcție a directorul executiv  al fundației care își va desfășura activitatea în temeiul unui contract individual de muncă, în condițiile prevăzute de prevederile legale;
· Organizarea concursului pentru ocuparea funcției de Director Executiv al Fundației INNOCORE și validarea procesului verbal privind finalizarea concursului pentru ocuparea postului vacant.

	La data de 05.08.2026, ca urmare a încheierii tuturor etapelor privind organizarea concursului de director executiv al fundației INNOCORE, prin încheierea unui proces verbal cu nr.1471/05.08.2026 semnat de către membrii comisiei de selecție stabilită prin Decizia nr.194/20.07.2026, este necesară aprobarea procesului verbal emis la finalizarea concursului privind selecția directorului executiv al Fundației INNOCORE, în vederea numirii domnului BOTA FLORENTIN în calitate de titular, pe postul vacant de Director executiv al Fundației INNOCORE.

Concluzie:  
Se supune aprobării Consiliului Director al Fundației INNOCORE angajarea domnului BOTA FLORENTIN în funcția de Director Executiv și încheierea unui contract individual de muncă, cu normă întreagă, pe perioadă determinată de 24 de luni, cu posibilitatea prelungirii.



